12. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 91 της 2 Μαρτ./12 Μαΐου 1976 (ΦΕΚ Α΄ 112) Περί ελέγχου πωλήσεων επί πιστώσει. Η Υποεπιτροπή Δανείων και Συναλλάγματος, λαβούσα υπ’ όψιν: 1.Την υπ’ αριθ. 1346/1/7.3.66 απόφασιν της Υποεπιτροπής Πιστώσεων δι’ ης οι τυπογραφικοί χαρακτήρες (στοιχεία) και τα τυπογραφικά έπιπλα (κυψέλαι) κατασκευής εγχωρίων βιομηχανιών ή βιοτεχνιών, υπήχθησαν εις τας περί χρηματοδοτήσεως των ειδών διαρκείας διατάξεις των αποφάσεων της Νομισματικής Επιτροπής. 2.Την υπ’ αριθ. 51/3/27.9.74 απόφασιν της Νομισματικής Επιτροπής δι’ ης μεταξύ άλλων, καθωρίσθη δια τα είδη διαρκείας, τα πωλούμενα δια παραγωγικούς ή επαγγελματικούς σκοπούς, το ελάχιστον εισπρακτέον μετρητοίς τίμημα εις ποσοστόν 20% του όλου τιμήματος, αδιακρίτως ύψους αυτού, το μέγιστον δε χρονικόν όριον του πιστουμένου τιμήματος εις 36 μήνας. 2.Το περιεχόμενον του υπ’ αριθ. 8699/436/31.1.76 εγγράφου του Υπουργείου Εμπορίου σχετικώς με αίτημα των Τυπογραφικών Βιοτεχνικών Επιχειρήσεων δια την τροποποίησιν των όρων διαθέσεως των τυπογραφικών των στοιχείων και κυψελών, ενέκρινε, τροποποιούσα την ρηθείσαν υπ’ αριθ. 51/3/27.9.74 απόφασιν της Νομισματικής Επιτροπής, όπως ειδικώς δια τους τυπογραφικούς χαρακτήρας (στοιχεία) και τα τυπογραφικά έπιπλα (κυψέλας), τα πωλούμενα υπό Τυπογραφικών Βιοτεχνικών Επιχειρήσεων προς τελικούς καταναλωτάς (τυπογραφεία), το ελάχιστον εισπρακτέον μετρητοίς τίμημα ανέρχεται εις ποσοστόν 10% του όλου τιμήματος, αδιακρίτως ύψους αυτού, και το μέγιστον χρονικόν όριον του πιστουμένου τιμήματος εις 36 μήνας. Η παρούσα απόφασις δέον όπως δημοσιευθή εις την Εφημερίδα της Κυβερνήσεως (τεύχ. Α΄) συμφώνως προς τα Ν.Δ. 588/48 «περί ελέγχου της πίστεως» και 3838/58 «περί ελέγχου πωλήσεων επί πιστώσει», ισχύει δε μετά εικοσαήμερον από της δημοσιεύσεώς της. 13.Α ΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 151 της 22 Νοεμ./31 Δεκ. 1976 (ΦΕΚ Α΄ 358) Περί τροποποιήσεως και συμπληρώσεως αποφάσεων της Νομισματικής Επιτροπής «περί ελέγχου πωλήσεων επί πιστώσει» (Ν.Ε. συν. 1344/1/3.11.64 και 1362/3/17.3.65). Έγκρισις πωλήσεως επί πιστώσει δικύκλων επιβατηγών οχημάτων κυλινδρισμού μέχρις 125CC, ων η κατασκευή ή η ολοκλήρωσις αυτής πραγματοποιείται εν Ελλάδι. Έγγραφα Υπουργείου Βιομηχανίας, Γενικής Διευθύνσεως Βιομηχανίας, Διευθύνσεων Οικονομικών Υποθέσεων και Τεχνικών Υπηρεσιών, Τμημάτων 1ου και 2ου, υπ’ αριθ. 33602/2716/19.6.76 και 9047/3013/583/28.4.76 (Ν.Ε. 3860 και 2759). (Απόσπασμα Πρακτικών της υπ’ αριθ. 151/22.11. 76 συνεδριάσεως της Υποεπιτροπής Πιστώσεων). Η υποεπιτροπή πιστώσεων, λαβούσα υπ’ όψιν: α)Τας διατάξεις του Ν.Δ. 3838/1958 «περί ελέγχου πωλήσεων επί πιστώσει». β)Τας διατάξεις της υπ’ αριθ. 1362/3/17.3.65 αποφάσεως της Νομισματικής Επιτροπής περί τροποποιήσεως αποφάσεως αυτής (συν. 1344/1/3.11.64) περί ελέγχου πωλήσεων επί πιστώσει. γ)Το υποβληθέν παρ’ ενδιαφερομένων Ελλήνων κατασκευαστών σχετικόν αίτημα και τας επ’ αυτού απόψεις του Υπουργείου Βιομηχανίας, απεφάσισε, τροποποιούσα και συμπληρούσα τας ανωτέρω μνημονευομένας αποφάσεις της Νομισματικής Επιτροπής (συν. 1344/1/3.11.64 και 1362/3/17.3.65), τα κάτωθι: Επιτρέπεται η υπό των οιασδήποτε φύσεως επιχειρήσεων (ήτοι βιομηχανικών ή βιοτεχνικών, εμπορικών καταστημάτων, εμπόρων ή των οπωσδήποτε ασχολουμένων με πωλήσεις ειδών διαρκείας κατά τας διατάξεις της υπ’ αριθ. 1344/1/3.11.64 αποφάσεως της Νομισματικής Επιτροπής, ως αύτη ετροποποιήθη και συνεπληρώθη μεταγενεστέρως) επί πιστώσει πώλησις απ’ ευθείας εις τον αγοραστήνκαταναλωτήν των καινουργών δικύκλων αυτοκινήτων οχημάτων (μοτοσυκλεττών) ιδιωτικής χρήσεως, εχόντων κυλινδρισμόν μέχρις 125CC, υπό τους κάτωθι όρους και προϋποθέσεις: α)Η κατασκευή ή η ολοκλήρωσις της κατασκευής των ως άνω δικύκλων οχημάτων θα πραγματοποιήται εν Ελλάδι, εν πάση δε περιπτώσει η εν προκειμένω προστιθεμένη αξία θα αντιστοιχή εις ποσοστόν τουλάχιστον 40% επί του συνολικού κόστους κατασκευής αυτών, τούτου εξακριβουμένου και βεβαιουμένου παρά της αρμοδίας Υπηρεσίας του Υπουργείου Βιομηχανίας. Επί τη βάσει της τοιαύτης βεβαιώσεως του Υπουργείου αι Τράπεζαι θα δύνανται να προβαίνουν εις χορηγήσεις, κατά τα κατωτέρω εν παρ. 2 καθοριζόμενα. (Αντί της σελ. 134,35(α) Σελ. 134,35(β) Τεύχος 667-Σελ. 19 ΄Ελεγχος πωλήσεων με πίστωση 11.Β.ζ.12-13 β)Η επί πιστώσει πώλησις θα λαμβάνη χώραν έναντι προκαταβολής (τοις μετρητοίς) ποσοστού τουλάχιστον 20% επί του συμφωνουμένου τιμήματος εκάστου οχήματος, του υπολοίπου πιστουμένου μέρους (μέχρις 80%) του τιμήματος εξοφλουμένου το βραδύτερον εντός 24 μηνών. 2.Επιτρέπεται η παρ’ εμπορικαίς Τραπέζαις προεξόφλησις συναλλαγματικών καλυπτουσών το κατά τα ανωτέρω πιστούμενον μέρος του τιμήματος των προς τελικούς ιδιώτας αγοραστάς-καταναλωτάς πωλουμένων καινουργών οχημάτων της ως άνω κατηγορίας, κατά τας διατάξεις της υπ’ αριθ. 1509/1/14.9.68 (Κεφ. 2ον, παρ. ΙV) αποφάσεως της Νομισματικής Επιτροπής. Η παρούσα απόφασις, δημοσιευομένη εις την Εφημερίδα της Κυβερνήσεως (συμφώνως τω Ν.Δ. 3838/1958), ισχύει μετά 20ήμερον από της δημοσιεύσεώς της. 14. ΑΠΟΦΑΣΙΣ ΝΟΜΙΣΜΑΤΙΚΗΣΕΠΙΤΡΟΠΗΣ αριθ. 157 της 8 Φεβρ./10 Μαρτ. 1977 (ΦΕΚ Α΄  71) Περί εγκρίσεως πωλήσεως επί πιστώσει τετρατρόχων επιβατηγών αυτοκινήτων ων η κατασκευή ή η ολοκλήρωσις αυτής πραγματοποιείται εις Ελλάδα. Η Υποεπιτροπή Πιστώσεων, λαβούσα υπ’ όψιν: α)Τας διατάξεις του Ν.Δ. 3838/1958 «περί ελέγχου πωλήσεων επί πιστώσει». β)Τας διατάξεις της υπ’ αριθ. 66/8/30.1.75 αποφάσεως της Νομισματικής Επιτροπής «περί τροποποιήσεως και συμπληρώσεως αποφάσεων της Νομισματικής Επιτροπής (συν. 1344/1/3.11.64) περί ελέγχου πωλήσεων επί πιστώσει και των προς τροποποίησιν και διευκρίνισιν ταύτης εκδοθεισών μεταγενεστέρων αποφάσεων (ΝΕ. συν. 1362/3/17.3.65, 1430/6/6.10.66 και Υ.Π. συν. 1505/1/22.6.67). γ)Την υπ’ αριθ. 136/7/1.11.76 απόφασιν της Νομισματικής Επιτροπής «περί πωλήσεως επί πιστώσει επιβατηγών αυτοκινήτων Ιδιωτικής Χρήσεως και μοτοποδηλάτων». δ)Το υποβληθέν παρ’ ενδιαφερομένων Ελλήνων κατασκευαστών σχετικόν αίτημα και τας επ’ αυτού απόψεις του Υπουργείου Βιομηχανίας και Ενεργείας, απεφάσισε, συμπληρούσα τας ανωτέρω αναφερομένας αποφάσεις αυτής και της Νομισματικής Επιτροπής, τα κάτωθι: Σελ. 134,36(β) Τεύχος 667-Σελ. 20 Επιτρέπεται η υπό των οιασδήποτε φύσεως επιχειρήσεων (ήτοι βιομηχανικών ή βιοτεχνικών, εμπορικών καταστημάτων, εμπόρων ή των οπωσδήποτε ασχολουμένων με πωλήσεις ειδών διαρκείας κατά τας διατάξεις της υπ’ αριθ. 1344/1/3.11.64 αποφάσεως της Νομισματικής Επιτροπής, ως αύτη ετροποποιήθη και συνεπληρώθη μεταγενεστέρως) επί πιστώσει πώλησις απ’ ευθείας εις τον αγοραστήνκαταναλωτήν των καινουργών τετρατρόχων επιβατηγών αυτ/των οχημάτων ιδιωτικής χρήσεως των οποίων η κατασκευή ή η ολοκλήρωσις της κατασκευής των πραγματοποιείται εν Ελλάδι υπό τους κάτωθι όρους και προϋποθέσεις: «α)Ότι η εγχώριος προστιθεμένη αξία (εις ην δεν θα συνυπολογίζονται οι επιβαλλόμενοι φόροι, δασμοί, τέλη χαρτοσήμου ή και έτεραι συναφείς φορολογικαί επιβαρύνσεις), θα αντιστοιχή εις ποσοστόν τουλάχιστον 30% επί του συνολικού κόστους κατασκευής των, τούτου εξακριβουμένου και βεβαιουμένου παρά της αρμοδίας Υπηρεσίας του Υπουργείου Βιομηχανίας και Ενεργείας. Επί τη βάσει της τοιαύτης βεβαιώσεως του Υπουργείου αι Τράπεζαι θα δύνανται να προβαίνουν εις χορηγήσεις, κατά τα κατωτέρω εις την παρ. 2 καθοριζόμενα». Το εδάφ. α) αντικατεστάθη ως άνω δια της υπ’ αριθ. 193 της 2/22 Μαρτ. 1978 (ΦΕΚ Α΄ 40) αποφ. της Νομισμ. Επιτροπής. β)Η επί πιστώσει πώλησις θα λαμβάνη χώραν έναντι προκαταβολής (τοις μετρητοίς) ποσοστού τουλάχιστον 20% επί του συμφωνουμένου τιμήματος εκάστου οχήματος, του υπολοίπου πιστουμένου μέρους (μέχρις 80%) του τιμήματος εξοφλουμένου το βραδύτερον εντός 36 μηνών. 2.Επιτρέπεται η παρ’ εμπορικαίς Τραπέζαις προεξόφλησις συναλλαγματικών καλυπτουσών το κατά τα ανωτέρω πιστούμενον μέρος του τιμήματος των προς τελικούς ιδιώτας αγοραστάς-καταναλωτάς πωλουμένων καινουργών οχημάτων της ως άνω κατηγορίας, κατά τας διατάξεις της υπ’ αριθ. 1509/1/14.9.68 (Κεφ. 2ον, παρ. ΙV) αποφάσεως της Νομισματικής Επιτροπής. Η παρούσα απόφασις, δημοσιευομένη εις την Εφημερίδα της Κυβερνήσεως (συμφώνως τω Ν.Δ. 3838/1958), ισχύει μετά 20ήμερον από της δημοσιεύσεώς της. 11.Β.ζ.14 ΄Ελεγχος πωλήσεων με πίστωση